GiliGold/VAD_KnessetCorpus huggingface dataset:
<ורדה שלו: אז השנה קראנו לאנשים, אמרנו להם 'שימו לב, יש לכם חיובי' וגילינו 30 איש עם סרטן שלא היינו יודעים שיש להם סרטן.
אורי מקלב: בשלבים יותר מוקדמים.
<ורדה שלו: וזה לקחת big data, זה שימוש בנתונים שנזרקו כבר בעצם.
<ורדה שלו: בדקת לו ספירה למטרה אחרת, השתמשת בספירה וגילית לו בעצם סרטן.
אורי מקלב: זה לא רק מרשים, מבחינתי זה מרגש.
<עידו הדרי: זה גם באפס כסף למערכת.
<עידו הדרי: אנחנו מפעילים את זה יותר משנה.
<ורדה שלו: גידי ואני כתבנו עכשיו פרק בספר עולמי לגילוי סרטן מעי, שיטות חדשות לגילוי סרטן מעי.
<גדעון קורן: זה יצא בשבדיה, שמצא את כל הדברים החדשים עד כה.
אורי מקלב: אני חושב שזה ממש באמת - - -
<ורדה שלו: כן, ופרסמנו את זה בכמה מאמרים כבר וגילינו עכשיו עוד כמה אלגוריתמים.
<איילת חאקמיאן: מי שיש לו רקע גנטי משפחתי והוא מתחת לגיל 50 האלגוריתם הזה יעלה גם עליו?
<ורדה שלו: כי אני מלמדת בבית הספר לבריאות הציבור בתל אביב ועולה השאלה את מי לבדוק, בגיל 50, בגיל 75, למי לעשות בדיקות סקר.
<ורדה שלו: כשיש לך כלי כזה את שואלת אולי לפעמים כדאי לעשות את זה בגיל יותר צעיר, למשל לי יש חולה שנפטרה בגיל 40 ומשהו מסרטן מעי גס, כי לא עושים סקר בגיל הזה.
<ורדה שלו: אולי כשיש לך כלי, אנחנו עכשיו בוחנים אם נפעיל אותו בגיל יותר מוקדם האם נגלה אנשים.
<ורדה שלו: ראש ועדת האתיקה אצלנו, הבן שלה בגיל 30 ומשהו חלה בסרטן מעי גס עכשיו.
<ורדה שלו: זאת אומרת זה יכול לשנות את כל הצורה שבה אנחנו עושים סקר, כי זה כבר לא סקר אקטיבי, תן לו, תבוא, תלך, סקר פסיבי, הוא ממילא עשה ספירה, בוא תבדוק לו.
<איילת חאקמיאן: הוא רק בן 30 וקשה לו לשתף פעולה.
<ורדה שלו: וגם אנחנו אומרים שזה יקר לבדוק את כל בני ה-30, אבל אם המערכת תדע לחשב - - -
אורי מקלב: תחשבו שכל זה מתבצע על ידי קופת חולים.
אורי מקלב: זאת אומרת נניח רופא, מחקר, מכון, אוניברסיטה, היית אומרת חוקרים, אבל פה קופת חולים עושה את זה.
אורי מקלב: אני מאוד מתפעל מזה.
<ורדה שלו: דרך אגב, כולנו מסונפים.
אורי מקלב: אבל כשקופת חולים עושה את זה, לא רק בעבודה, הרי אתם לא מכון מחקר - - -
<ורדה שלו: ומיישמת.
<רן סער: התחלנו להפיץ את בעולם.
<רן סער: התחלנו, אמרו 'אתם מיישמים?
<רן סער: ' והיה ברור לנו שאנחנו חייבים ליישם.
<ורדה שלו: האומץ לבוא ולהגיד, בעצם רן יכול להגיד 'זה לא בסל'.
אורי מקלב: תרשו לי להעיר לכם הערה על זה, אולי זה גם מצטלב עם עוד דברים, צריך יותר לדעת את זה, אני לא חושב ש - - -
<רן סער: לא, יודעים את זה.
<נחמן אש: זה פורסם בתקשורת.
אורי מקלב: עובדה שאנחנו שנים מתעניינים בדבר הזה ולא ידעתי מהדבר הזה.
<ענת לוי: השאלה איך חולים שאינם במכבי יכולים להגיע לזה.
<ורדה שלו: אתמול בא אליי פציינט, הוא אומר לי, אני עוסק בחוויית משתמשים, דיברנו והוא אומר לי 'את יודעת, גילו אלגוריתם שמגלה סרטן מעי'.
<ורדה שלו: זה היה נורא מצחיק, פציינט חדש, הגיע מחו"ל.
אורי מקלב: אז בעצם אם הבנתי נכון, היום כל פציינט שעשה בדיקת דם - - -
<ורדה שלו: נכון, בין גיל 50 ל-75 אוטומטית - - -
אורי מקלב: מבוטח מכבי יודע, הוא לא צריך לבקש את זה, עשו לו, מזהים לו, האם יש לו - - -
<רן סער: אם הוא עשה את בדיקת הדם.
<רן סער: לא קוראים לו לבדיקת דם.
אורי מקלב: לא, הוא בכלל לא יודע.
אורי מקלב: אז זה אומר שהרוב יעשו.
<עידו הדרי: ואז הרופא מקבל את ההתראה, הוא מתקשר אליו - - -
אורי מקלב: 30 חולים התגלו?
אורי מקלב: בשנה האחרונה זה היה?
אורי מקלב: שלא היו יודעים, שלא באו לבדיקה.
<ורדה שלו: כשאתה נכנס לתיק כתוב לך קולונסקור חיובי, בדיקה חיובית, נשלח לקולונסקופיה, בום, מצאו סרטן.
<ורדה שלו: זה מבחינתנו הרפואה במיטבה, לנצל את ה-data כדי - - -
אורי מקלב: זה גילוי בשלב מוקדם, זה - - -
<עידו הדרי: גם לא עשית מחקר על חולה בודד, לא עשית מחקר על בני אדם בכלל.
<גדעון קורן: והכול התחיל מהסתכלות של רופאה חכמה.
<ורדה שלו: אז החולה הזה באמת נפטר, החולה מראש העין, הוא החזיק הרבה שנים, אבל הוא השאיר אחריו מורשת, בוא נגיד.
<ורדה שלו: אני רק אראה לכם כמה פרויקטים שאנחנו עושים, כדי שתתרשמו.
<ורדה שלו: אתם מכירים כולכם, בטח שמעתם על IBM, על ווטסון, על המחשב החכם שלהם, אנחנו עושים איתו ניתוח של ממוגרפיות, לראות האם המחשב יכול בעצמו לנתח ממוגרפיות וגם כשאנחנו מדברים על סקר של בריאים, למשל כשחולה הוא סוכרתי אומרים לו 'תקשיב, נורא חשוב, יכולה להיפגע לך העין, תבוא כל שנה לבדיקה רשתית', אז הוא בא בשנה הראשונה, תקין, שנייה, תקין, שלישית, תקין, מה הוא עושה בשנה הרביעית?
<ורדה שלו: לא בא.
<ורדה שלו: ואז אנחנו מפתחים אלגוריתם שינבא לכל חולה מתי כדאי לבוא.
<ורדה שלו: ההוא, שיתחיל אחרי שלוש שנים, לפי ההמוגלובין A1C שלו והרקע שלו וכו', ההוא שיבוא כבר כעבור חצי שנה, וככה אנחנו תופרים, כדי שהחולים לא יקבלו עייפות מההתראות האלה ולא יבואו כשלא צריך ויבואו כשכן צריך.
<ורדה שלו: זה אנחנו עושים עם ווטסון.
<ורדה שלו: זו חברה שראיתם פה בחוץ אז אני לא אספר עליה יותר.
<ורדה שלו: אני חייבת לספר על זה, כי זה ממש מרגש.
<ורדה שלו: יש פה זוג אנשים, בחורים שהיו ב-8200, מתמטיקאים מאוד מוכשרים, הם באו אליי ואמרו לי 'אנחנו רוצים ערך, רוצים לעשות משהו עם ערך'.
<ורדה שלו: יש לנו המון כאלה אנשים טובים במדינה שלנו, התחלנו לחשוב על נושא והגיס של אחד מהם הוא פתולוג ואז נשאלה השאלה כמה סליידים יש לנו של פתולוגיה.
<ורדה שלו: באותה מעבדה מרכזית שלנו יש 4 מיליון סליידים של פתולוגיה, בתוך מגרות מעלות אבק, כמובן, רגיל.
<ורדה שלו: לקחו משד, לקחו מעור, לקחו מזה.
אורי מקלב: לקופת חולים יש כל כך הרבה?
<רן סער: לפי החוק חייבים לשמור.
<ורדה שלו: כן, מעל 4 מיליון סליידים, כי לפעמים לוקחים כמה מכל אחד.
אורי מקלב: לא הרוב בתי חולים לוקחים את הפתולוגיות?
<ורדה שלו: לא, לנו יש את המעבדה הכי גדולה - - -
<רן סער: אנחנו לוקחים, אחרי זה בתי חולים מטפלים לפעמים, אבל - - -
אורי מקלב: אבל זה צריך להיות ב - - -
<ורדה שלו: לא, מאסותא, אסותא שלנו, יש בה הכי הרבה פעולות.
<ורדה שלו: אז יש לנו את המעבדה הכי גדולה ב - - -
אורי מקלב: סתם, בשביל ההשכלה שלי, בקופת חולים לוקחים גם ביופסיות?
<ורדה שלו: כן, אבל יש להם גם חדרי ניתוח שלהם.
<ורדה שלו: לכולם יש חדרי ניתוח.
<נחמן אש: יש שני מקומות, אחד זה בקופה, בדרך כלל זה דברים קטנים.
אורי מקלב: זה גם נקרא סליידים?
<נחמן אש: לא, בדרך כלל זה לא ביופסיה, זה שומה, זה - - - אבל יש לנו את אסותא.
<ורדה שלו: שם אנחנו מבצעים, יש לנו רשת של אסותא.
<ורדה שלו: יש לנו 4 מיליון סליידים, אותו בחור, מהמוכשרים האלה, השתתף באיזה תחרות בינלאומית וזכה בה ואת התחרות עשתה חברת אקסא, חברת הביטוח הכי גדולה באירופה, הם קראו לו שיציג את זה ושאלו אותו 'מה החלום שלך?' אז הוא אמר 'החלום שלי לעשות עם מכבי פרויקט', שמה נעשה בפרויקט?
<ורדה שלו: ניקח את כל הפתולוגיה שנמצאת במגרות וכבר אף אחד לא מסתכל, נסרוק אותה על ידי סורקים מיוחדים שמגדילים את זה פי 400, סלייד כזה הופך לפי 400, הוא גם מאוד כבד, הוא שוקל בין ג'יגה לשניים, וננתח אותה דרך המחשב.
<ורדה שלו: אני יכולה להגיד לך, התחלנו עם סרטן פרוסטטה - - -
אורי מקלב: לנתח לאיזה כיוון?
אורי מקלב: לנתח מה?
<ורדה שלו: המחשב יכול לנתח יותר טוב מהפתולוג.
<ורדה שלו: איך אנחנו עושים את זה?
אורי מקלב: מה הניתוח?
<גדעון קורן: לראות אם יש סרטן או לא, בתאים הסרטניים.
אורי מקלב: אבל כבר עשו לו בדיקה.
<ורדה שלו: לא, לפתח אלגוריתם לעתיד.
<ורדה שלו: מה עושים עכשיו?
<ורדה שלו: נגיד ניקח פרוסטטה, יש לנו 17,000 סליידים לפרוסטטה, אנחנו לקחנו עכשיו 6,000 סליידים, לקחנו פתולוגים ואמרנו 'שבו על ה-400 וציירו איפה אתם רואים את הסרטן', מציירים על כל סלייד, מציירים, מציירים, מציירים, ואז נותנים את זה למחשב והמחשב לומד לזהות את סרטן.
<עידו הדרי: שככה נראה תא סרטני.
<ורדה שלו: עכשיו הכנסנו להם את הסליידים שהמחשב לא יודע מה היה שם והופ, אנחנו פתאום רואים שיש סליידים שהמחשב אומר שיש פה סרטן והפתולוג אמר אין סרטן.
<ורדה שלו: הוצאנו את זה, הפתולוג אומר 'וואלה, המחשב צודק'.
אורי מקלב: למה הוא לא ראה את זה?
אורי מקלב: כי לא הייתה הגדלה של ה-400?
<ורדה שלו: כי איך רואים?
<ורדה שלו: קודם כל הרופא, איך הוא רואה?
<ורדה שלו: איך עובדים בפתולוגיה?
<ורדה שלו: אתה סופר תאים, התבלבל פתאום מישהו, לא ספר טוב, אתה מחפש אזורים, אתה עייף, סוף היום, לא שמת לב.
<ורדה שלו: המחשב לא מתעייף, המחשב לומד וככל שהוא ילמד יותר הוא יידע יותר.
<ורדה שלו: עכשיו, לא רק זה, השלב הראשון זה לראות באיזה מקרים אפשר לעזור לפתולוג, להגיד לו 'לא הסתכלת פה, תסתכל גם פה', שלב שני באיזה מקרים אפשר להחליף אותו, אבל יהיה עוד שלב, השלב השלישי, שהוא הכי מעניין שאנחנו עובדים עליו, וזה לקחת את ההמון דאטה שיש לנו על אותו חולה ולחבר אותו לתוך זה ולהגיד מה אפשר למצוא הרבה יותר מאשר רק בפתולוגיה ועל זה אנחנו עושים עכשיו פרויקט.
אורי מקלב: אני שמעתי שאולי בדיקות פתולוגיות שאמרו שזה לא נקרא גידול סרטני ואחרי זה מה קרה איתם.
<ורדה שלו: נכון, second opinion.
אורי מקלב: או מה קרה בעוד שלוש שנים, מה קרה עם אותו דבר בעוד חמש שנים.
<ורדה שלו: אתה צודק.
<ורדה שלו: או למשל, היום ידוע שפתולוג לפעמים טועה, אין מה לעשות, כולנו בני אדם.
<ורדה שלו: לי יש חולה שהורידו לו ריאה עכשיו ולא היה בסוף סרטן.
<ורדה שלו: הפתולוג אמר סרטן וזה לא היה סרטן בסוף.
<ורדה שלו: זה קורה.
<ורדה שלו: בגלל זה 10% מהבדיקות נותנים לעוד מישהו לקרוא, אז אולי את העוד מישהו יעשה המחשב ולא ה - - -
אורי מקלב: חדשנות.
אורי מקלב: בספרי תורה אפילו משהו קטן יכול לפסול, באותיות של ספרי תורה, לפעמים מחברים אותם, פס מאוד דק של, לפעמים זה ו"ו, לפעמים זה יו"ד, זה דבר שהוא מאוד בדייקנות.
אורי מקלב: סופר רושם ספר תורה שלם, כך וכך אותיות, היום יש מחשב, זאת אומרת המחשב בודק, המחשב מגיע למה שאפילו בודק מיומן לא יכול להגיע בעין.
אורי מקלב: לקחו את הספר הזה ולקחו סופר סת"ם ויש היום כמה סוגים של כתיבה, הוא יודע, הרי לא כולם כותבים אותו דבר, המחשב גילה, אבל, נכון, איך אמרנו?
אורי מקלב: חדשנות וישן מפני חדש תוציאו, את הישן תוציאו מפני החדש, זה לא אני אומר, זה חז"ל אומרים - - -
<ורדה שלו: כן, את החתימה הידנית תוציאו.
אורי מקלב: כמו החותמת.
אורי מקלב: אבל אנחנו באמת אומרים שגם בן אדם, זאת אומרת לא ביטלנו לגמרי את הבדיקה האנושית, בכל אופן לא ביטלנו את זה, אבל היום לא ייצא ספר תורה לבית הכנסת, אני אומר ב-95% לא ייכנס ספר תורה לארון קודש בלי שמחשב עבר עליו.
אורי מקלב: ספר תורה.
<גבי חודיק: הוא יודע לזהות את האותיות?
אורי מקלב: הוא יודע לזהות אותיות, אם יש חסר, גודל, את הכול.
<ענת לוי: צר לי להיות האיש הרע, אבל אם יש דברים שאתם רוצים להראות - - -
אורי מקלב: הזמן עבר כאן ממש ב - - -
<ורדה שלו: אנחנו לא נראה יותר, אנחנו רק נגיד שאנחנו עובדים למשל על עמידויות לחיידקים, עושים פה גנטיקה של החיידקים עצמם, בשיתוף עם הטכניון ועוד הרבה דברים.
<ורדה שלו: אבל חשוב לי להראות סלייד אחד, אפרופו מה שאמרת.
<ורדה שלו: אנחנו בונים ביו בנק, כמו שסיפרתי לכם, ואתם רואים פה את הסקר שעשו אצל חולים לפני כנס ים המלח - - -
<עידו הדרי: זה בדיוק מה שאתה אמרת.
<ורדה שלו: בדיוק מה שאתה אומר.
<עידו הדרי: זה משרד הבריאות בדק, לא אנחנו.
<ורדה שלו: משרד הבריאות בדק, הוא בדק בחולים 'במי אתה בוטח?
<ורדה שלו: ' במידה רבה או רבה מאוד ואתם תראו שבקופת חולים הוא בוטח יותר מבתי חולים ויותר ממערכת הבריאות, וזה פלוס הרקע הגנטי הייחודי, כמו שאמרת, ופלוס זה שהחולים כל כך אוהבים לעשות אצלנו בדיקות דם ויש הרבה, מחייב אותנו ללכת לכיוון של ביו בנק.
<ורדה שלו: אני חושבת שמשרד הבריאות, כשהוא בונה פסיפס הוא בונה איזה פרויקט כזה, הוא חייב לבנות את זה עלינו ולא להקים את הדבר הזה מחדש, כי חבל.
אורי מקלב: טיפות החלב, הם גם משרד הבריאות, אני זוכר עוד כשאולמרט היה ראש עיריית ירושלים, הוא סיפר לנו על המאבק, את הבקשה של עיריית ירושלים בעיר ירושלים לעבור לקופת חולים, ואולמרט בסוף הכריע שזה יישאר דרך מחלקה בעירייה אבל דרך משרד הבריאות.
<נחמן אש: אנחנו חושבים שזו טעות.
אורי מקלב: אנחנו גם חושבים שזו טעות, אבל למה אמרו את זה?
אורי מקלב: אז לא חשבתי שזו טעות, חשבתי שאולי הוא צודק, טיפת חלב, האחיות, שהן רק מתמקדות בזה, הרבה שנים של ידע, בכל אופן הביתי הזה, ביקור הבית, חשבנו שיש יתרון בזה, אבל התברר עם השנים שזו טעות מרה שלו, מדוע?
<ורדה שלו: אני רק רוצה לספר על הסלייד האחרון.
אורי מקלב: לא ממוחשב פנקס החיסונים, לא ממוחשב שום דבר, כרטסת.
אורי מקלב: הם לא מתורגלים, הם כבר שנתיים אומרים 'אנחנו הולכים למחשב את זה, נציג בפניכם', הם לא מצליחים להתגבר על זה.
<ורדה שלו: אני רק אומרת פה מה שהיינו רוצים, שהוועדה העליונה, אל"ף, תאפשר לנו להציג.
<ורדה שלו: לא ייתכן, בוועדת נתונים - - -
<ענת לוי: תכתבו לנו את זה ואנחנו נעביר להם את זה.
<ורדה שלו: אז אני אכתוב.
<ורדה שלו: אני מרגישה שאנחנו צריכים להתחנן, שיתייחסו אלינו לא בתור אויבים.
אורי מקלב: הם מפחדים שאתה מגדיל את הפער ביניהם והם לא מעוניינים בזה.
אורי מקלב: לא נותנים לו להתקדם, אתה בעצם אומר שאפשר לעשות יותר טוב את ה - - -
<ורדה שלו: אנחנו רק מבקשים שיתייחסו אלינו שם לא כאל אויבים, אנחנו רוצים לקדם.
אורי מקלב: אני חושב שאנחנו נעשה את זה גם, בהזדמנות הראשונה אנחנו צריכים להביא את ה - - - יש סיכומים, נעלה את הדברים האלה.
<ורדה שלו: ועוד דבר אחד הכי חשוב.
<ורדה שלו: ועדת הלסינקי, זה נועד הרי לבדוק בטיחות וסדר וזה נוצר כשבקופות לא עשו מחקר, אז לקופה אסור לעשות אצלה ועדת הלסינקי, אנחנו רק בבית חולים.
<רן סער: אין לנו ועדת הלסינקי.
<רן סער: יש לנו ועדת הלסינקי באסותא, יש לנו רשת של בתי חולים שיקומיים, בית בלב, אנחנו צריכים לעשות ועדת הלסינקי אצלם לדברים שלנו.
<רן סער: אנחנו הבעלים שלהם, אנחנו הרבה יותר מהם, הם די מסכנים וועדת הלסינקי אנחנו לא יכולים לעשות אצלנו.
<עידו הדרי: כי פורמלית היא חייבת להיות שם.
<עידו הדרי: המערכת מנוהלת בראיית בתי חולים, היא נוהלה תמיד, מנוהלת עדיין בראיית בתי חולים.
<ורדה שלו: למשרד הבריאות יש בתי חולים.
<ורד אייזנברג: בנוהל כתוב בית חולים או מוסד רפואי ואנחנו מוסד רפואי לכל דבר ועניין.
אורי מקלב: ואם נניח השתנו דברים, אז משנים את זה.
<עידו הדרי: נכון, זו פקודת הבריאות מ-1940.
<ורדה שלו: זה כמו החותמת.
<ורדה שלו: זה המצב, לא משנה למה.
אורי מקלב: לכן אנחנו נמצאים.
<ורדה שלו: אנחנו מאוד מבקשים, אם יכולת להציע הצעת חוק שהלסינקי - - -
אורי מקלב: אתם לא יכולים לריב איתם, יש לכם מערכת יחסים ש - - -
<רן סער: אפשר לעשות הצעת חוק.
<ורדה שלו: אנחנו נכתוב לך.
אורי מקלב: אנחנו נבדוק את זה, אם זה שינוי חוק או תקנות אני מגיש את זה.
אורי מקלב: אני מגיש את זה כוועדה.
<ורדה שלו: מצוין, אז אנחנו נכתוב לך מאוד.
<רן סער: זו תהיה עזרה גדולה מאוד.
אורי מקלב: נחמן, אם זה שינוי חוק או תקנות, שזה גם צריך שינוי, אני מגיש את זה, אין לי שום בעיה.
<ורדה שלו: יופי, זה מאוד יעזור לנו.
אורי מקלב: אני גם ארתום, אני מקווה, את שר הבריאות לעניין הזה.
<ורדה שלו: אבל למה אנחנו צריכים לבקש מאסותא?
<ורדה שלו: אנחנו רוצים לעצמנו.
אורי מקלב: אתם יודעים, באמת, בני בגין הוא איש, לא משנה ההשקפות הפוליטיות שלו, אבל כאיש הוא מהבולטים, באמת איש מרשים ואיש אמת, נתתי לו, אחרי שעשינו את חוק מידע גנטי וחוק ניסויים בבני אדם, כדי קצת להתאים את זה, לא ל-2017, אתם יודעים מה?
אורי מקלב: ל-2000, קצת לקדם עם העניין הזה, עוד להתקדם עם זה הלאה.
אורי מקלב: הוא עבר, קרא לכל הגופים, כולל משרד הבריאות, מגיע לוועדת שרים ונעצר, הוא שואל מה קרה?
אורי מקלב: שר הבריאות עצר את זה, למה?
אורי מקלב: הוא לא אמר, לי הוא אמר, הצוות המקצועי עצר את זה, למה?
אורי מקלב: קראנו להם, הוא אמר להם 'אבל הייתם איתי, למה לא אמרתם בתחילת הדרך?
אורי מקלב: אני לא מבין אתכם', אין לזה הסבר, 'לא אנחנו צריכים, זה מורכב', ניסו אפילו לרתום את משרד המשפטים וגם משרד המשפטים אומר 'זה לא נכון, יש לנו גם תפיסה, אנחנו גם זורמים עם התפיסה החדשה בעניין הזה', לא נותנים.
אורי מקלב: ועדות בביטוח לאומי לא מתבטלות, ועדות רפואיות כאלה ואחרות, מה אתם חושבים?
אורי מקלב: כבר הגיעו למסקנה, כבר גם המנכ"לים החדשים אמרו שיש משהו לא תקין, הפקידה שרושמת את הפרוטוקול, יש עובדים, היא עובדת, אם לא תהיה ועדה לא תהיה עבודה, ועד העובדים עצר את כל הרפורמה ואת כל השינוי בגלל הפקידה שרושמת.
אורי מקלב: מכל הרופאים, מכל המסכנים שבאים, מכל הנכים שבאים, מכל ההורים לילדים נכים, הם צריכים להמשיך לבוא כדי לפרנס את הפקידה שהיא רשמת הפרוטוקול, שאם לא תהיה ועדה לא צריכים גם רשמת פרוטוקולים.
אורי מקלב: הוא היחיד, איש של ביטוח לאומי בתוך הוועדות האלה, הרי זה יצא החוצה, רופאים אחרים.
אורי מקלב: זה לא סיפור?
<ורדה שלו: מדהים.
אורי מקלב: וזו מדינה של חדשנות ובאמת מדינה מובילה ויש דברים ש - - - את זה אנחנו חייבים לשנות.
<ורדה שלו: המון תודה.
<ענת לוי: רצית להראות לנו עוד דברים?
<ורדה שלו: לא, רצינו - - -
<רן סער: מבחינתי רצינו להציג לכם כמה דברים, אני חושב שאנחנו עושים דברים מדהימים.
<ענת לוי: אתם יכולים, חשבנו שאתם רוצים להראות לנו דברים בשטח.
אורי מקלב: אז אני אסכם.
אורי מקלב: אם מישהו רוצה - - -
<עידו הדרי: אני רוצה להגיד מילה, ברשותך.
<עידו הדרי: אחת, תודה רבה, ביקור כזה עושה לנו גם חשק לארח כאן עוד חברי כנסת, כי זה לא רגיל לנו, הדבר הזה.
<עידו הדרי: אני חושב שאחרי שחברי כנסת רואים מה אנחנו עושים כאן והמגע איתם הוא על עניינים של תוכן, לא רק על מאבקים ולא רק על חקיקות, הם פתאום מבינים שמכבי, ואני יכול גם להגיד קופות החולים בכלל, זה משהו אחר.
<עידו הדרי: במקרה הזה העזרה של ועדת מדע ושלך יכולה להיות מאוד מאוד רלוונטית לפיתוח המחקר הזה.
<עידו הדרי: יש כאן ערכים, גם ברמת יהדות, אין כאן מחקר בבני אדם ספציפית במכון הזה, לפחות בכל הקשור ב-big data ולכן זה אפילו עם ערך יותר חשוב.
<עידו הדרי: המחקרים כאן יותר קצרים בזמן, לא פתאום 20 שנה מחקר, אפשר להגיע מהר מאוד לכלים יישומיים, לכן צריך לתת מחקר הזה, לא מסלול ירוק, אלא להחליק אותו בשמן כדי לרוץ עוד יותר מהר.
<עידו הדרי: אנחנו לא מבקשים הרבה בשביל זה, אנחנו גם לא באים למדינה לבקש כסף, אנחנו רק צריכים את העזרה.
אורי מקלב: שלא יפריעו.
<עידו הדרי: שלא יעכבו, בדיוק.
אורי מקלב: אז תרשו לי לסיום, לפרוטוקול.
אורי מקלב: קודם כל זה נכון שהמילה ניסויים בבני אדם מפחידה, אבל זה לא קשור להלכה.
אורי מקלב: אני יכול לפתוח בזה שאולי חיפשנו אתונות ומצאנו מלוכה.
אורי מקלב: באנו כאן באמת להתרשם, לראות היום טכנולוגיה מתקדמת, חדשנות, מחקר, לא חשבתי שזה מה שאני אראה, לא הייתי מודע.
אורי מקלב: אז קודם כל בשביל ההשכלה האישית שלי, אני מאוד מאוד התרשמתי, באמת מרשים מאוד ושהתוצאות הן לא רק מחקר לא יישומי, זה מחקר שבין המחקר והיישום שלו, היישום הוא מיד עם תוצאות המחקר.
אורי מקלב: מתברר שזה גם מציל חיים ובאמת פותח דברים אחרים לגמרי.
אורי מקלב: אנחנו מקדימים צעדים ברפואה ואנחנו חדשניים וגם יפה לשמוע שזה לא רק המדינה שלנו, אלא מבחינת מדינות אחרות מתפתחות אנחנו במובילים.
אורי מקלב: זה מאוד מרשים וגם נותן הרגשה טובה והרבה יותר מהרגשה שאתם עסוקים גם בדברים מאוד מאוד חשובים וזה לא סתם כלכלה.
אורי מקלב: לכל דבר חשיבות, אבל זה חיי אדם ממש ורפואה קהילתית, אנחנו יודעים שאלה דברים שאנחנו צריכים, מהדברים הראשונים שאנחנו צריכים להשקיע.
אורי מקלב: אני רוצה להגיד לכם, נכון שאני נמצא במכבי, המהלך שלכם צריך להיות, בהסתכלות על הנושא של בריאות במדינה בכלל.
אורי מקלב: זה שאתם כמכבי, אבל זה לא קשור לתחרות בין קופות החולים, זו אמירה שהיא אמירה מקצועית, איך צריך לקדם את הרפואה.
אורי מקלב: זה לא רק מוכיח שמכבי היא - - - הרפואה באופן כללי צריכה ללמוד מהעניין הזה.
אורי מקלב: זה מראה כמה אנחנו צריכים להשקיע, כמה אנחנו יכולים באמת בדברים שקיימים היום, בטכנולוגיה שקיימת היום, שאנחנו מנסים לקחת את הנושא של הבריאות, שאתם תסכימו, ולראות מה אנחנו יכולים להגיע בהישגים האלה והיישום הזה, אלה דברים שלכתחילה היו צריכים לקחת ולראות איך אנחנו, לא רק בבורסה.
אורי מקלב: הבורסה הייתה צריכה ללמוד מהרפואה, לא הרפואה צריכה ללמוד מהבורסה.
<רן סער: מנכ"ל משרד הבריאות, מתי הוא פה?
<ורד אייזנברג: בדצמבר.
<רן סער: אז, שוב, אנחנו לא מסתירים, אנחנו בהחלט מוכנים לשתף.
אורי מקלב: מאה אחוז ואני חושב שצריך לקבל את הדברים שלכם לא כהתערבות אולי בקופת חולים, אלא לראות את זה כמקדמים את הרפואה ולתת לזה את כל הגיבוי.
אורי מקלב: הגיבוי שאתם אומרים, 'אנחנו לא מחפשים שום דבר, אנחנו רק רוצים שהמערכת שהיא האמונה, שהיא הרגולטור, שיזרום איתנו ביחד'.
אורי מקלב: לא כסף ולא שום דבר, אבל דברים אחרים שהמערכת צריכה, מבחינת
אורי מקלב: כם אתם יכולים לקחת את זה גם הלאה, לראות שאחרים גם ילמדו ויישמו.
אורי מקלב: אנחנו נעשה כל מאמץ כוועדה, ככנסת, לראות מה שלמדנו פה, כפי שסיכמנו, לראות איך לקדם את זה, מה שלמדנו פה, כדי שישמש אותנו, כדוגמה.
אורי מקלב: יש את האנשים שרואים את זה כיעד ויש את האידיאולוגיה וחדשנות ופתיחות, יכולים להגיע להרבה דברים.
אורי מקלב: זה למשל גוף פרטי, גוף ציבורי, אבל שבאמת יש בו את היכולת לתמרון הרבה יותר והוא לא מקובע בנהלים כאלה ואחרים, עכשיו אנחנו צריכים לדאוג שגם מה שקיים יזרום, יתאים את עצמו.
אורי מקלב: אז אנחנו מאוד התרשמנו.
אורי מקלב: האמת, הופתענו.
אורי מקלב: ידענו שיש לכם את היכולות, אבל למדנו, אנחנו מקווים שגם נוכל להיות לעזר ואנחנו לשירותכם בהמשך הדרך.
אורי מקלב: תראו אותנו כאנשים שמוכנים להיות איתכם ביחד, דברים שאתם מרגישים שאנחנו יכולים לעזור, גם דברים ציבוריים, בסופו של דבר השילוב הזה יכול לקדם את הדברים המאוד מאוד חשובים שאתם עושים.
<ורדה שלו: תודה רבה.
<רן סער: תודה רבה.
אורי מקלב: שבת שלום וחודש טוב.
אורי מקלב: צהריים טובים, כל אחד לפי שעת ההשכמה שלו.
אורי מקלב: אנחנו מתכבדים לפתוח ישיבה ראשונה של מושב החורף בנושא החלטת הממשלה בנושא המדיניות הלאומית להזדהות בטוחה.
אורי מקלב: היום יום שני, ג' בחשוון, תשע"ח, ה-23.10.2017.
אורי מקלב: כפי שדיברנו ואמרנו אנחנו מבקשים לקיים דיון היום בנושא החלטת הממשלה שהייתה לפני כחודשיים או כשלושה שבה הממשלה החליטה לקבל את המדיניות הלאומית להזדהות בטוחה ואנחנו בחרנו בנושא הזה גם בגלל ההחלטה החשובה של הממשלה גם שהנושאים האלה מעסיקים הרבה את הוועדה.
אורי מקלב: כפי שאנחנו יודעים, קודם כל אנחנו היום נמצאים בישיבה הראשונה של ועדת המדע והרטנכולוגיה במושב הזה.
אורי מקלב: אנחנו מברכים על הכינוס מחדש, ההתכנסות, הכנסים החדשים, גם לא נזכיר עכשיו בהרחבה הוועדה עברה איזה שדרוג בתקופה הזאת גם של הנושא של האלקטרוניקה, השמע, כל המערכות פה קיבלו שדרוג מחדש.
אורי מקלב: חידשנו פה באיזה תערוכה של משרד המדע והטכנולוגיה, אחרי זה בזמן הפנוי אפשר לראות את זה.
אורי מקלב: מחר יהיה כאן המנכ"ל של משרד המדע והטכנולוגיה אז יותר נרחיב את הדברים בנושא הזה.
אורי מקלב: היום הכנסת מחדשת את דיוניה.
אורי מקלב: אנחנו גם רוצים לברך את הפתיחה של הלימודים האקדמיים שנפתחה אתמול, את הפתיחה גם של מוסדות החינוך התורניים הגבוהים ככה שאנחנו נמצאים בתקופה של התחדשות והתחדשות תמיד מניעה את המערכת.
אורי מקלב: מקובל להגיד שעגלה שהיא לא מתקדמת היא מתדרדרת אחורה.
אורי מקלב: התחדשות היא המניע של כולנו ואנחנו רואים את זה בברכה, ולכן פתחנו גם את המושב בנושא הזה, מכוון שהנושא של חידושים טכנולוגיים, פתיחה וייעול ונגישות של הממשלה ומשרדי הממשלה בכל תחום הטכנולוגיה אנחנו רואים את זה כדבר בעל חשיבות ואני חושב שגם הממשלה רואה את זה והמשרדים רואים את זה אבל כדי ליישם את זה עוברים כברות דרך לא פשוטות.
אורי מקלב: יש הרבה הרבה דברים ונושאים שצריך להתגבר עליהם והיעדים הם גדולים, מתחדשים ומתעצמים ועד שאתה כובש יעד אחר אתה כבר צריך להגיע הרבה יותר רחוק.
אורי מקלב: אבל ככל שאנחנו באמת מתקדמים בנושא הטכנולוגי ואנחנו מנגישים את זה לציבור והמשרד מנגיש את זה לעצמו, בין המשרדי, בסופו של דבר עולה וצפה הנושא הזה של ההזדהות בטוחה.
אורי מקלב: המפתח לכל הנושא הזה הוא גישה בטוחה.
אורי מקלב: אם אנחנו רוצים שימושים הרבה יותר רחבים, הרבה יותר עמוקים, הרבה יותר יעילים כדי ליישם את זה אז אנחנו צריכים הזדהות בטוחה.
אורי מקלב: הזדהות בטוחה זה המפתח לדרך שהיא בנושא הזה יצירה חדשה, דרך פרטית אישית ושמורה ומאובטחת לשוק גדול של מידע, של נושאים.
אורי מקלב: הנושא שצריך שכל המשרדים צריכים וכל ההזדהויות צריכות להיות בשפה אחת זה דבר שהוא גם דבר בסיסי והוא אתגר לא פשוט כדי לדעת שכולם ידברו בשפה אחת.
אורי מקלב: אפרופו פרשת השבוע, בבל היה שבלבלו את השפות, כשדיברו בשפה אחת יכול להבין דברים אולי - - - אבל יש לזה גם יתרונות.
אורי מקלב: וכשרוצים להרוס משהו אז מבלבלים את השפה וכל אחד מדבר בשפה אחרת.
אורי מקלב: בנייה של דבר, להגיע להישגים, לצעוד קדימה ולהגיע רחוק וגבוה צריך לדבר בשפה אחת.
אורי מקלב: אנחנו גם יודעים שכל תחום, בין אם זה שאנחנו רוצים שתהיה שקיפות ובין אם אנחנו רוצים שתהיה הגנה על פרטיות והגנת סייבר ותחומים רבים שיש לנו בנושאים האלה.
אורי מקלב: בסופו של דבר ליישם אותם בצורה מיטבית אנחנו צריכים שתהיה הזדהות בטוחה.
אורי מקלב: הממשלה קיבלה את ההחלטה, אימצה את המדיניות, המסמך שהצגתם, הממונה על היישום הביומטרי, תיכף נגיע מי בדיוק הגיש ומי בדיוק אחראי, הגיש מסמך שעבדו עליו תקופה לא קצרה עם שימוע בין המשרדים השונים ותיאום והממשלה אימצה את זה.
אורי מקלב: אנחנו מבקשים, זה דיון ראשון בנושא, ללוות את התהליך של היישום.
אורי מקלב: תהליך שמטבע הדברים אנחנו רוצים לדעת לוח זמנים אבל איך שלא יהיה לא מדובר על תהליך שהוא נעשה בפעם אחת, הוא תהליך שוודאי ייבנה ויתרחב ואנחנו חושבים שחשוב מאוד לבנות את התהליך הזה.
אורי מקלב: נכון, מכל הבחינות גם לא להיות חכמים לאחר מעשה או טובים או ביקורת לאחר מעשה אנחנו חושבים שחשוב יחד עם התהליך דיון ציבורי ופתוח ושקיפות בתהליך עצמו יכול רק לייעל ויכול רק, אני חושב, לעשות את זה יותר טוב.
אורי מקלב: להוסיף את נדבך הדיונים הציבוריים שיש פה לתהליך הזה.
אורי מקלב: לכן אנחנו נמצאים פה, יש לנו פה מצגת שתציג את המדיניות והתכניות.
אורי מקלב: יש עוד מגוון נושאים שאני לא נגעתי בהם אבל אני בטוח שאנחנו ניגע בהם והנושא הוא גם כשהנושא הבסיסי הוא הכרטיס החכם, אם זה תעודת זהות חכמה, כרטיס חכם שהוא יתן את המענה הבסיסי לכל הנושאים ושהכל יהיה נגיש וקל.
אורי מקלב: כל דבר שיהיה מסורבל ומסובך הוא לא יעיל.
אורי מקלב: בסופו של דבר אנחנו צריכים למצוא את הדרך הקצרה ביותר והבטוחה ביותר, היעילה ושתהיה גם יישומית מאוד.
אורי מקלב: אנחנו יודעים שהנושא של מאגרים הוא נושא שמאוד מאוד מציק לנו ואנחנו ערים לכך.
אורי מקלב: קודם כל נחדד לעצמנו ואנחנו גם נחדד לציבור את ההבדל בין תעודה חכמה למאגרים שיכול להיות בלי להשתמש במאגרים, בלי לפגוע בנושא הזה, בלי שאנחנו פוגעים במה שאנחנו חושבים שהמאגרים צריכים להיות לא קשורים לנושא של כרטיס חכם.
אורי מקלב: האמון של הציבור יהיה בעניין הזה, אנחנו נהייה בטוחים ואני חושב שנוכל להגיע לתכלית הראויה והטובה.
אורי מקלב: עוד מילה אחת שאנחנו רוצים להגיד, אנחנו גם רוצים ככל שאנחנו נתקדם לא ליצור פערים.
אורי מקלב: זה גם נושא שמאוד חשוב לנו.
אורי מקלב: אנחנו יודעים שיש אוכלוסיות וציבורים שהם יותר נגישים, יותר משתלבים בנושאים האלה, אבל יחד עם זאת כשאנחנו מתקדמים יכולים להיות ציבורים שלמים שיכולים להפגע.
אורי מקלב: אז אנחנו גם רוצים ללוות את החלק הזה כולל גם נגישות לאוכלוסיות שיש להן מגבלות שאנחנו לא פעם היום, גם בנושאים ממשלתיים אנחנו צריכים עכשיו לחזור ולסדר את הנגישות ובאמת להתיר את הסבך הזה ולתת פתרונות.
אורי מקלב: אנחנו רוצים לא לתת פתרונות אלא להטמיע את זה בתוך תהליך עבודה.
אורי מקלב: בבקשה, רועי פרידמן, אני חושב שיש גם איזה תוספת של שם בהחלטת הממשלה, זה תוספת שם של מהות ולא רק סמנטיקה, זה באמת מהות, אז אני אתן לך להגיד גם בהחלטת הממשלה איך השם החדש של היחידה של יישומים ביומטריים.
<רועי פרידמן: תודה רבה.
<רועי פרידמן: שמי רועי פרידמן, ממלא מקום ראש היחידה להזדהות וליישומים ביומטרים.
<רועי פרידמן: שמח מאוד שהזמנת אותנו לכאן להציג לכם את המדיניות להזדהות בטוחה ואת המדיניות הממשלתית.
<רועי פרידמן: המדיניות שאנחנו נציג פה היום היא מדיניות שאנחנו עובדים עליה מזה מספר שנים כמו שציינת בצורה נכונה, כל הדברים שאמרת הם דברים מדויקים.